पूर्व आईएएस अधिकारी और जामिया मिलिया इस्लामिया के कुलपति रहे नजीब जंग इस साल जुलाई में ही दिल्ली के नए उप राज्यपाल बने थे / वे मध्‍यप्रदेश कैडर के आईएएस अधिकारी रहे/ 62 वर्षीय जंग को तेजेंदर खन्ना के स्थान पर उप राज्यपाल बनाया गया था / बतौर नौकरशाह अपने कॅरियर में नजीब जंग कई अहम पदों पर रहे। इस जंग की विशेषता यह है कि ये असली ईमानदार आदमी है / कुलपति रहे तब केवल एक रुपया वेतन लिया यानी ४६ दिनों में ४६ रुपया इनकी वेतन आमदनी रही/ दिल्‍ली में जन्‍मे नजीब जंग ने दिल्‍ली यूनिवर्सिटी (डीयू) से ग्रेजुएशन किया था/ बाद में उच्‍च शिक्षा के लिए वो लंदन स्‍कूल ऑफ इकोनॉमिक्‍स भी गए/ जंग भारत में उच्‍च शिक्षा की हकीकत पड़ताल करने वाली समिति सहित सरकार के कई अहम पैनलों में भी रह चुके हैं/ फिलवक्त उप -राज्यपाल के तौर पर जंग दिल्ली पुलिस और दिल्ली विकास प्राधिकरण के प्रभारी हैं/ वह दिल्ली सरकार के प्रशासनिक प्रमुख भी हैं/ जंग ने उप राज्‍यपाल के पद की शपथ लेने के बाद कहा था कि कानून व्यवस्था में सुधार और महिलाओं की सुरक्षा सुनिश्चित करना उनकी प्राथमिकता होगी/ हालांकि उनके काल में ही दिल्ली ने महिलाओं की सुरक्षा सम्बंधित भूचाल झेला है/